Algirdas Matukonis

Algirdas Matukonis (1920 m. spalio 7 d. Noragėliuose, Seirijų valsčius – 2013 m. birželio 20 d. Kaune) – Lietuvos inžinierius technologas, tekstilininkas, profesorius, habilituotas technologijos mokslų daktaras.

Biografija 
1933 m. baigė Leipalingio progimnaziją, 1937 m. Alytaus gimnaziją. 1937–1943 m. studijavo Vytauto Didžiojo universiteto Technikos fakultete. Buvo aktyvus studentų tautinės korporacijos „Plienas“ narys, 1939–1940 m. pirmininkavo „Plieno“ vyrų chorui, 1940–1942 m. VDU chorui. Dainavo Jarošeko kvartete (baritonas). 1941–1942 m. studijuodamas dirbo meistru „Litekso“ fabrike.

1943–1945 m. dirbo Lietuvos energijos valdyboje ir jos įmonėse. Nuo 1944 m. Vytauto Didžiojo universiteto (1946–1950 m. Kauno universitetas) Tekstilės technologijos katedros dėstytojas. Kaip antraeilininkas 1945–1951 m. dėstė tekstilės technologijos disciplinas Kauno taikomosios dailės institute, 1952–1961 m. Lietuvos dailės institute. 1950 m. apgynė technikos mokslų kandidato disertaciją.

1951–2001 m. Kauno politechnikos instituto (nuo 1990 m. KTU) dėstytojas, 1962–1989 m. KPI Lengvosios pramonės fakulteto Tekstilės technologijos katedros vedėjas. 1965 m. technikos mokslų daktaras. Nuo 1966 m. profesorius. 1968 m. stažavo Mančesterio, Bradfordo ir Lidso (Didžioji Britanija) universitetuose. 1968–1990 m. mokslo darbų „Tekstilės ir odos technologija“ atsakingasis redaktorius. 1974–1979 m. dirbo Tekstilės medžiagų mokslinio tyrimo institute. 1991–2001 m. Lietuvos mokslų akademijos narys ekspertas. 1992–2001 m. KTU Senato narys. Nuo 2001 m. profesorius emeritas.

Mokslinė veikla 
Daug prisidėjo prie technikos mokslo plėtotės ir tekstilės pramonės raidos Lietuvoje. Mokslinių tyrimų kryptys – naujos rūšies dirbtinių ir sintetinių siūlų, taip pat jų gaminių mechaninės ir technologinės savybės, heterogeninių tekstilės medžiagų sandara ir savybės didelių deformacijų sąlygomis, lininių siūlų ir audinių savybės, jų asortimento plėtotė ir tobulinimas. Paskelbė daugiau kaip 350 publikacjų Lietuvos ir užsienio leidiniuose – daugiausia mokslinių tyrimų tekstilės technologijos ir medžiagotyros klausimais, taip pat Lietuvos aukštojo mokslo istorijos bei tekstilės pramonės raidos tematika. 11 išradimų autorius, iš jų 9 su kitais. Bendradarbiavo rengdamas straipsnius tekstilės tematika trims daugiatomėms Lietuviškoms enciklopedijoms, buvo jų mokslinis konsultantas ir recenzentas.

Bibliografija 
 Naujoji audimo ir apdailos technika. – Vilnius: Valstybinė politinės ir mokslinės literatūros leidykla, 1957. – 100 p.: iliustr.
 Tekstilės naujovės. – Vilnius, 1961. – 92 p.
 Строение и механические свойства неоднородных нитей. – Москва: Легкая индустрия, 1971. – 191 p.: iliustr.
 Tekstilės medžiagotyra: vadovėlis / Algirdas Matukonis, Justinas Palaima, Arvydas Vitkauskas. – Vilnius: Mokslas, 1976. – 422 p.: iliustr.
 Audimas: vadovėlis / Algirdas Matukonis, Vytautas Milašius, Jurgis Katunskis. – Vilnius: Mokslas, 1983. – 376 p.: iliustr.
 Heterogeninių siūlų gamyba, savybės ir panaudojimas, 1987 m., rusų kalba, 1991 m., kinų kalba
 Tekstilės medžiagotyra: vadovėlis / Algirdas Matukonis, Jurgis Palaima, Arvydas Vitkauskas. – 2-asis leidimas. – Vilnius: Mokslas, 1989. – 310 p.: iliustr. – ISBN 5-420-00293-0
 Audinių struktūra: paskaitų konspektas / Algirdas Matukonis, Vytautas Milašius. – Vilnius, 1993. – 205 p.: iliustr. – ISBN 5-420-00666-9
 Aiškinamasis tekstilės terminų žodynas: su vokiečių, anglų, prancūzų ir rusų kalbų atitikmenimis / Ričardas Čiukas, Jurgis Katunskis, Angelė Kaulakienė, Albinas Kijauskas, Algirdas Lukošaitis, Algirdas Matukonis, Vytautas Milašius, Donatas Petrulis, Kazys Pietaris, Sigitas Stanys, Beata Tvarijonavičienė, Vidas Vasiliauskas, Arvydas Vitkauskas. – Kaunas: Technologija, 2001. – 637 p. – ISBN 9955-09-106-1
 Dailės žodynas (su kitais). – Vilnius: Vilniaus dailės akademijos leidykla, 1999. – 494 p.: iliustr. – ISBN 9986-571-44-8
 Vyrija „Plienas“, 1931–2001. – Kaunas: Technologija, 2001. – 190 p.: iliustr. – ISBN 9986-13-921-X
 Nuo Aukštųjų kursų Kaune iki Kauno technologijos universiteto, 1920–1997. – Kaunas: Technologija, 1997. – 454 p.: iliustr. – ISBN 9986-13-449-8

Įvertinimas 
 1965 m. LTSR nusipelnęs mokslo ir technikos veikėjas
 1966 m. LSSR valstybinė premija (su kitais)
 1979 m. LSSR valstybinė premija (su kitais)
 1996 m. Rygos technikos universiteto garbės daktaras
 1997 m. DLK Gedimino 5 laipsnio ordinas 
 1999 m. Kauno technologijos universiteto garbės profesorius 
 2001 m. Lietuvos mokslo premija (su kitais)

Šaltiniai

Nuorodos 
 Kai gyvenimas nepraeina veltui… // Lietuvos žinios, 2010-10-04

LTSR valstybinės premijos laureatai
Lietuvos mokslo premijos laureatai
Lietuvos inžinieriai technologai
Lietuvos išradėjai
Lietuvos enciklopedininkai
Lietuvos dėstytojai
Rygos technikos universiteto garbės daktarai